ಹಬ್ಬದ ಗುಂಗಲ್ಲಿ ಕೊರೊನಾ ನಿಯಮ ಉಲ್ಲಂಘನೆ ಬೆಳಗ್ಗೆಯಿಂದ 100 ಕೇಸ್ ದಾಖಲು ಬೆಂಗಳೂರು: ಇಂದು ವರಮಹಾಲಕ್ಷ್ಮೀ ಹಬ್ಬದ ಗುಂಗಿನಲ್ಲಿ ಕೊರೊನಾ ನಿಯಮ ಉಲ್ಲಂಘಿಸಿದವ್ರಿಗೆ ಬೆಂಗಳೂರು ದಕ್ಷಿಣ ವಿಭಾಗದ ಪೊಲೀಸರು ಬಿಸಿ ಮುಟ್ಟಿಸಿದ್ದಾರೆ. ಹಬ್ಬದ ಸಂಭ್ರಮದಲ್ಲಿ ಮಾಸ್ಕ್ ಧರಿಸದೆ ಮತ್ತು ದೈಹಿಕ ಅಂತರವಿಲ್ಲದೆ ತಿರುಗುತ್ತಿದ್ದವರ ವಿರುದ್ಧ ಕೇಸ್ ದಾಖಲಾಗಿದೆ. ಬೆಳಗ್ಗಿನಿಂದ ವಿಶೇಷ ಕಾರ್ಯಾಚರಣೆ ನಡೆಸಿರೋ ಪೊಲೀಸರು, ನಿಯಮ ಉಲ್ಲಂಘನೆ ಮಾಡಿದವರ ವಿರುದ್ದ NDMA ಆಕ್ಟ್ ಅಡಿ ಬರೋಬ್ಬರಿ ನೂರು ಕೇಸ್ ದಾಖಲು ಮಾಡಿದ್ದಾರೆ. ಸುಬ್ರಮಣ್ಯಪುರ, ಬನಶಂಕರಿ , ಜಯನಗರ, ಜೆ.ಪಿ ನಗರ , ಗಿರಿನಗರ ಸೇರಿದಂತೆ ದಕ್ಷಿಣ ವಿಭಾಗದ ಪ್ರತಿ ಪೊಲೀಸ್ ಠಾಣೆ ಯಲ್ಲಿ ಕೇಸ್ ದಾಖಲಾಗಿದೆ. ಎಲ್ಲೆಲ್ಲಿ ಎಷ್ಟು ಕೇಸ್? ಪುಟ್ಟೇನಹಳ್ಳಿ ಠಾಣೆ 19 ಸುಬ್ರಮಣ್ಯ ಪುರ 11 ಬಸವನಗುಡಿ 11 ಕೆ.ಎಸ್ ಲೇಔಟ್ 5 ತಲಘಟ್ಟಪುರ 11 ಜೆಪಿ ನಗರ 9 ಜಯನಗರ 3 ಸಿದ್ದಾಪುರ 4 ಕೋಣನಕುಂಟೆ 10 ವಿವಿ ಪುರ 1 ಬನಶಂಕರಿ 6 ಸಿಕೆ ಅಚ್ಚುಕಟ್ಟು 3 ಹನುಮಂತ ನಗರ 6 ಶಂಕರಪುರ 2